KTB จัดแคมเปญพิเศษสินเชื่อบ้านลดดอกเบี้ยเหลือ 0.50% ถึงส.ค.นี้
KTB ลดดอกเบี้ยบ้านเหลือ 0.50% นาน 5 เดือน สำหรับลูกค้าที่ยื่นขอสินเชื่อภายในเดือน ส.ค.นี้ ส่งเสริมให้ลูกค้ามีบ้านเป็นของตนเอง สอดคล้องกับมาตรการกระตุ้นอสังหาริมทรัพย์ของรัฐบาล 
15 มิ.ย. 2559

นายชัยณรงค์ เอื้อสิทธิชัย ผู้ช่วยกรรมการผู้จัดการใหญ่ สายงานกลยุทธ์และผลิตภัณฑ์รายย่อย ธนาคารกรุงไทย จำกัด (มหาชน) หรือ KTB เปิดเผยว่า ธนาคารได้จัดแคมเปญพิเศษสินเชื่อที่อยู่อาศัยเพื่อขอบคุณลูกค้าในโอกาสครบรอบ 50 ปี ด้วยการลดอัตราดอกเบี้ยให้กับลูกค้าที่ยื่นขอสินเชื่อภายในเดือนสิงหาคมนี้ โดยคิดอัตราพิเศษเพียง 0.50% ต่อปี นาน 5 เดือน ในเดือนที่ 6–12 คิดอัตราดอกเบี้ย MRR -4.25% ต่อปี ในกรณีทำประกันชีวิต และอัคคีภัย สำหรับในปีที่ 2 คิดอัตรา MRR -1.50% ต่อปี และปีที่ 3 คิดอัตรา MRR-2% ต่อปี
โดยหลังจากนั้นจะคิดอัตรา MRR -1.75% ต่อปี ผ่อนชำระนานสูงสุด 30 ปี และสำหรับลูกค้าที่ยื่นขอสินเชื่อภายในเดือนมิถุนายนนี้ ธนาคารจะออกค่าจดจำนองแทนลูกค้า 1% พร้อมทั้งคิดอัตราดอกเบี้ยในเดือนที่ 6–12 ในอัตรา MRR -4.10% ต่อปี กรณีทำประกันชีวิต และอัคคีภัย
ทั้งนี้ แคมเปญดังกล่าว ธนาคารจัดขึ้นเพื่อส่งเสริมให้ลูกค้ามีบ้านเป็นของตนเอง สอดคล้องกับมาตรการกระตุ้นอสังหาริมทรัพย์ของรัฐบาล ซึ่งธนาคารมั่นใจว่า ในปีนี้ยังคงสามารถรักษาส่วนแบ่งการตลาดอันดับ 2 ในกลุ่มธนาคารพาณิชย์